ai4bharat/Pralekha huggingface dataset:
केंद्रीय लोकसेवा आयोग
राष्ट्रीय संरक्षण अकादमी आणि नौदल अकादमीच्या लेखी परीक्षा  2023 चे निकाल जाहीर
नवी दिल्ली, 2 मे 2023
केंद्रीय लोक सेवा आयोगाने 16 एप्रिल 2023 रोजी घेतलेल्या राष्ट्रीय संरक्षण अकादमी आणि नौदल अकादमीच्या लेखी परीक्षा  2023 च्या निकालाच्या आधारावर खाली उल्लेख केलेल्या अनुक्रमांकाचे उमेदवार 2 जानेवारी 2024 रोजी सुरु होणाऱ्या राष्ट्रीय संरक्षण अकादमीच्या 151व्या अभ्यासक्रमात आणि 113 व्या भारतीय नौदल अकादमीच्या लष्कर, नौदल आणि हवाई दल यामध्ये सेवा बजावण्यासाठीच्या अभ्यासक्रमात प्रवेश घेण्यासाठी संरक्षण मंत्रालयाच्या सेवा निवड मंडळाद्वारे घेतल्या जाणाऱ्या मुलाखतीसाठी पात्र ठरले आहेत. हे निकाल आयोगाच्या www.upsc.gov.in या संकेतस्थळावर उपलब्ध आहेत.
या यादीत दर्शविलेल्या अनुक्रमांकांच्या उमेदवारांची उमेदवारी तात्पुरती आहे. त्यांना परीक्षेला प्रवेश देण्याबाबतच्या अटींच्या अनुषंगाने “उमेदवारांना लेखी परीक्षेच्या निकालाची घोषणा झाल्यानंतर दोन आठवड्यांच्या कालावधीत joinindianarmy.nic.in या भारतीय लष्कर निवड संकेतस्थळावर नोंदणी करण्याची विनंती करण्यात आली आहे. त्यानंतर सेवा निवड मंडळाच्या मुलाखतीसाठी निवड झालेली केंद्रे आणि तारखा यशस्वी उमेदवारांना दिल्या जातील आणि त्याची माहिती त्यांच्या नोंदणीकृत ई-मेल आयडीवर कळविण्यात येईल. ज्या उमेदवाराने आधीच या संकेस्थळावर नोंदणी केली असेल त्यांनी पुन्हा नोंदणी करण्याची गरज नाही. या संदर्भात कोणतीही शंका अथवा Login समस्या असल्यास, तसा ईमेल dir-recruiting6-mod[at]nic[dot]in या ईमेल आयडी वर पाठवावा. ”
“उमेदवारांना वय आणि शैक्षणिक पात्रता यासंबंधीची मूळ कागदपत्रे सेवा निवड मंडळाच्या मुलाखतीदरम्यान संबंधित सेवा निवड मंडळाकडे सादर करण्याची देखील विनंती करण्यात आली आहे.” उमेदवारांनी केंद्रीय सेवा आयोगाला त्यांची मूळ कागदपत्रे पाठवू नयेत. अधिक माहितीसाठी, उमेदवारांनी आयोगाच्या “सी” गेट जवळील सुविधा केंद्राशी प्रत्यक्षपणे अथवा 011-23385271/011-23381125/011-23098543 या दूरध्वनी क्रमांकांवर, कोणत्याही कार्यालयीन कामकाजाच्या दिवशी सकाळी 10 ते संध्याकाळी 5 या वेळेत संपर्क साधावा. याबरोबरच, सेवा निवड मंडळ अथवा मुलाखत यांच्याशी संबंधित समस्यांकरिता ज्या उमेदवारांनी लष्कर हा पहिला पर्याय म्हणून निवडला आहे त्यांना 011-26175473 या दूरध्वनी क्रमांकावर अथवा joinindianarmy.nic.in या ईमेल आयडीवर संपर्क साधता येईल. त्याचप्रमाणे ज्या उमेदवारांनी नौदल हा पहिला पर्याय म्हणून निवडला आहे त्यांना 011-23010097या दूरध्वनी क्रमांकावर अथवा officer-navy[at]nic[dot]in or joinindiannavy.gov.in या ईमेल आयडीवर संपर्क साधता येईल तसेच ज्या उमेदवारांनी हवाई दल हा पहिला पर्याय म्हणून निवडला आहे त्यांना 011-23010231 Extn. 7645/7646/7610 या दूरध्वनी क्रमांकावर अथवा www.careerindianairforce.cdac.in या ईमेल आयडीवर संपर्क साधता येईल.
अंतिम निकाल घोषित झाल्याच्या तारखेनंतर  15 दिवसांच्या आत आयोगाच्या संकेतस्थळावर उमेदवारांच्या गुणपत्रिका प्रसिद्ध केल्या जातील आणि त्यानंतर पुढील 30 दिवसांसाठी त्या संकेतस्थळावर उपलब्ध असतील.
संपूर्ण निकालांसाठी येथे क्लिक करा.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
मंत्रिमंडळ
उज्ज्वला लाभार्थ्यांना "प्रधानमंत्री गरीब कल्याण योजने" चा लाभ घेण्यासाठी कालमर्यादेत 01.07.2020 पासून तीन महिन्यांची मुदतवाढ देण्यास केंद्रीय मंत्रिमंडळाची मान्यता
नवी दिल्ली, 8 जुलै 2020
उज्ज्वला लाभार्थ्यांना “प्रधानमंत्री गरीब कल्याण योजने”चा लाभ घेण्यासाठी कालमर्यादेत 01.07.2020 पासून तीन महिन्यांची मुदतवाढ देण्याच्या पेट्रोलियम व नैसर्गिक वायू मंत्रालयाच्या प्रस्तावास पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने मान्यता दिली.
महामारीचा सर्वाधिक परिणाम झालेल्या गरीब आणि असुरक्षित लोकांना सुरक्षा जाळे उपलब्ध करून देण्याच्या उद्देशाने सरकारने "प्रधानमंत्री गरीब कल्याण योजना" हे मदत पॅकेज जाहीर केले. या पॅकेजमध्ये गरीब कुटुंबांना प्रधानमंत्री उज्ज्वला योजने अंतर्गत एलपीजी जोडणीचा लाभ मिळाला होता. प्रधानमंत्री गरीब कल्याण योजना -उज्ज्वला अंतर्गत प्रधानमंत्री उज्ज्वला योजनेच्या ग्राहकांना 01.04.2020 पासून 3 महिन्यांच्या कालावधीसाठी विनाशुल्क रिफिल देण्याचा निर्णय घेण्यात आला होता.
या योजनेंतर्गत एप्रिल ते जून 2020 दरम्यान उज्ज्वला लाभार्थ्यांच्या बँक खात्यात 9709.86 कोटी रुपये थेट हस्तांतरित करण्यात आले आणि 11.97 कोटी सिलिंडर प्रधानमंत्री उज्ज्वला योजनेच्या लाभार्थ्यांना देण्यात आले. कोरोना विषाणू महामारीमुळे होणारा त्रास आणि व्यत्यय सुसह्य करण्यासाठी या योजनेला मुदतवाढ देण्यात आली आहे.
योजनेचा आढावा घेताना असे निदर्शनास आले आहे की प्रधानमंत्री उज्ज्वला योजना लाभार्थींचा एक वर्ग अद्याप त्यांच्या खात्यात जमा झालेल्या आगाऊ रकमेचा उपयोग योजनेच्या कालावधीत सिलिंडर रिफिल खरेदी करण्यासाठी करीत नाही. त्यामुळे आगाऊ रकमेचा लाभ घेण्यासाठीची मुदत तीन महिन्यांपर्यंत वाढविण्यात यावी या पेट्रोलियम व नैसर्गिक वायू मंत्रालयाच्या प्रस्तावाला मान्यता देण्यात आली आहे. याचा फायदा त्या प्रधानमंत्री उज्ज्वला योजना लाभार्थ्यांना होईल ज्यांच्या खात्यात सिलिंडर खरेदीसाठी आगाऊ रक्कम जमा करण्यात आली आहे मात्र त्यांना रिफील सिलिंडर खरेदी करणे शक्य झाले नाही. अशा प्रकारे, ज्या लाभार्थ्यांच्या खात्यात आधीच आगाऊ रक्कम जमा करण्यात आली आहे ते आता 30 सप्टेंबरपर्यंत विनामूल्य रिफिल वितरणाचा लाभ घेऊ शकतात.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
रेल्वेच्या अखत्यारितील परिसरात स्वच्छता राखण्याची आणि कार्यालयीन प्रलंबित प्रकरणे निकालात काढण्याची मध्य रेल्वेने दिली ग्वाही
मुंबई, 28 ऑक्टोबर 2022
भारत सरकारने 2 ऑक्टोबर 2022 पासून सुरू केलेल्या विशेष अभियान 2.0 अंतर्गत आजवर 646 स्वच्छता मोहिमांची अंमलबजावणी करून मध्य रेल्वेने हे अभियान राबविण्यात आघाडी घेतली आहे. रेल्वे स्थानके, रेल्वेच्या अखत्यारितील परिसर, रेल्वे रूळ, रेल्वेचे कारखाने, रेल्वेच्या वसाहती इत्यादी ठिकाणी स्वच्छता मोहिमा राबविण्यात आल्या आहेत. तसेच, कार्यालयीन प्रलंबित प्रकरणे निकालात काढण्याकडे लक्ष पुरविले आहे.
विशेष अभियान 2.0 चा उद्देश लक्षात घेऊन मध्य रेल्वेने 466 रेल्वे स्थानकांमध्ये स्वच्छता मोहिमा हाती घेतल्या आहेत. रेल्वे स्थानकांची यांत्रिक उपकरणाच्या सहाय्याने साफसफाई करताना रेल्वे गाड्या आणि स्थानकांमधील स्वच्छतागृहांच्या स्वच्छतेकडे विशेष लक्ष दिले जात आहे.
या अभियानाअंतर्गत नियोजित ध्येयापेक्षा जास्त - 646 हून अधिक स्वच्छता मोहिमा मध्य रेल्वेने आजवर राबविल्या आहेत. या मोहिमांमध्ये रेल्वे स्थानके, कार्यालये, कारखाने, रेल्वे कर्मचाऱ्यांच्या वसाहती आदींची साफसफाई करण्यात आली आहे. अभियानाचा भाग म्हणून इतरही काही उपक्रम राबविण्यात येत आहेत. प्रलंबित प्रकरणांवर ऑनलाईन माध्यमातून कार्यवाही करून ही प्रकरणे मार्गी लावण्यासाठी माहिती-तंत्रज्ञानावर आधारित प्रणाली विकसित करण्याचा उपक्रमाचा त्यात समावेश आहे.
तसेच, जनतेच्या तक्रारी, गाऱ्हाण्यांवर ‘रेल मदद पोर्टल’च्या माध्यमातून लक्ष ठेवण्यात येत आहे. या पोर्टलमार्फत तक्रारींच्या निवारणाच्या सद्यस्थितीवर लक्ष ठेवणे शक्य आहे. विशेष अभियान 2.0 अद्याप सुरू असून स्वच्छता राखणे व कार्यालयीन प्रलंबित प्रकरणे निकालात काढण्यावर भर दिला जात आहे.
S.Kane/R.Bedekar/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
राष्ट्रपती कार्यालय
‘प्रिन्स ऑफ वेल्स’ यांनी घेतली राष्ट्रपतींची भेट
(नवी दिल्ली, 13 नोव्हेंबर 2019
प्रिन्स ऑफ वेल्स यांनी आज नवी दिल्लीत राष्ट्रपती भवनात राष्ट्रपती रामनाथ कोविंद यांची भेट घेतली. राष्ट्रकुल प्रमुख म्हणून प्रिन्स ऑफ वेल्स यांची निवड झाल्याबद्दल, राष्ट्रपतींनी त्यांचे अभिनंदन केले.
भारत आणि ब्रिटन हे ऐतिहासिक बंध, लोकशाही मूल्ये, वैविध्यपूर्ण समाजाप्रती आदर या मूल्यांनी बांधले गेलेले नैसर्गिक भागीदार आहेत. जगातल्या अग्रगण्य लोकशाही या नात्याने जगापुढच्या अनेक आव्हानांची प्रभावी दखल घेऊन त्यावर तोडगा करण्यासाठी दोन्ही देशाचे एकत्रित मोठे योगदान हवे असे राष्ट्रपती म्हणाले.
आयुर्वेद संशोधनासाठी प्रिन्स ऑफ वेल्स यांच्या पाठिंब्याबाबत राष्ट्रपतींनी प्रिन्स यांचे आभार मानले.
B.Gokhale/N.Chitale/P.Kor
आर्थिक व्यवहार विषयक मंत्रिमंडळ समिती
प्रसार भारतीच्या प्रसारण पायाभूत सेवा आणि नेटवर्क विकास योजनेला केंद्रीय आर्थिक व्यवहार समितीची मंजुरी
वर्ष 2020 पर्यंत म्हणजेच तीन वर्षाच्या कालावधीसाठी 10545.52 कोटी रुपयांची तरतूद
ईशान्य राज्यासाठी दूरदर्शनच्या अरुणप्रभा चॅनलचा शुभारंभ
206 ठिकाणी एफ.एम रेडीओचा विस्तार
इंडो- नेपाळ आणि जम्मू- काश्मीर सीमा भागात दहा किलो वॅटच्या सहा एफ.एम ट्रान्समीटरची स्थापना करणार
पंतप्रधान नरेंद्र मोदी यांच्या अध्यक्षतेखाली असलेल्या केंद्रीय आर्थिक व्यवहार समितीने माहिती आणि प्रसारण मंत्रालया अंतर्गत, प्रसार भारतीच्या प्रसारण पायाभूत आणि नेटवर्क विकास प्रस्तावाला मंजुरी दिली आहे. 10 कोटी रुपये लागत मूल्याची ही योजना वर्ष 2017- 18 पासून वर्ष 2019 -20 पर्यंत म्हणजेच तीन वर्षाच्या कालावधीसाठी असेल.
एकूण निधीपैकी 435.04 कोटी रुपये आकाशवाणी आणि 619.45 कोटी रुपये दूरदर्शन साठी मंजूर करण्यात आले आहे. या योजनेची अंमलबजावणी विविध टप्प्यांमध्ये तसेच निर्धारित कोष्टकानुसार निरंतरपणे आकाशवाणी आणि दूरदर्शन केंद्रांवर पूर्ण करण्यात येईल.
दिल्ली, मुंबई, कलकत्ता आणि चेन्नई या ट्रान्समीटर केंद्रांवर हाय डेफिनेशन टेलिव्हिजन स्टुडिओसाठी आधुनिक उपकरणे आणि सोयींसाठी निधीची तरतूद आवश्यकतेनुसार करण्यात आली आहे. 19 केंद्रांवर डिजिटल तेरेस्त्रियल ट्रान्समीटर्स अर्थ डी टी टी , 39 ठिकाणांसाठी डिजिटायझेशन ऑफ स्टुडिओ आणि डिजिटल सॅटॅलाइट न्यूज ग्यादरिंग पुरवण्यात आल्या आहेत.
राज्यातील आकाशवाणी दूरदर्शन केंद्राच्या दर्जा सुधारासाठी 12 स्थानकांना मंजुरी देण्यात आली आहे. समितीने अरुणाचल प्रदेशमधील इटानगर येथे अरुणप्रभा चॅनलचा शुभारंभ केला यामुळे ईशान्य राज्यातील लोकांच्या मागण्या पूर्ण करण्यात येणार आहेत. याव्यतिरिक्त, देशातील विविध राज्यांसाठी 150000 डीटीएच वितरित करण्यात आले असून, यामुळे सीमावर्ती भाग दुर्गम तसेच आदिवासी आणि एल.डब्ल्यू. ई क्षेत्रांतील लोकांना दूरदर्शन डीटीएच कार्यक्रम बघता येणार आहेत.
आकाशवाणीच्या 206 ठिकाणी एफ एम विस्तार योजनेची तरतूद करण्यात येणार आहे. आकाशवाणीच्या 127 केंद्रांवर स्टुडिओं डिजिटलायझेशनसाठी परवानगी देण्यात आली आहे. देशाच्या एफ.एम विस्तार कार्यक्रमामुळे 13 टक्के अतिरिक्त लोक आकाशवाणीचे कार्यक्रम ऐकू शकणार आहेत . इंडो- नेपाळ सीमावर्ती भागात 10 किलोवॅट एफएम ट्रान्समीटर स्थापन करण्यात येणार असून दहा किलो वॅट एफएम ट्रान्समीटर जम्मू-काश्मीर सीमावर्ती भागातही लावण्यात येणार आहेत. यामुळे सीमावर्ती भागात आकाशवाणी आणि दूरदर्शनच्या कव्हरेज मध्ये वाढ होणार आहे.
श्रम आणि रोजगार मंत्रालय
कर्मचारी राज्य विमा महामंडळ इ.एस.आय.सी. च्या लाभार्थ्यांना त्यांच्या निवासस्थानापासून 10 कि.मी.च्या परिघामध्ये इ.एस.आय.सी. रुग्णालय किंवा दवाखान्याची सुविधा न मिळाल्यास जवळपासच्या ई.एस.आय.सी. प्रविष्ट रूग्णालयांद्वारे वैद्यकीय सेवा मिळणार
नवी दिल्ली, 18 फेब्रुवारी 2021
नवीन भौगोलिक क्षेत्रात ईएसआय योजनेचा विस्तार झाल्यानंतर ईएसआय लाभार्थ्यांच्या संख्येत होणारी लक्षणीय वाढ लक्षात घेऊन, लाभार्थ्यांच्या निवासस्थानाच्या जवळपास चांगल्या वैद्यकीय सेवा उपलब्ध करुन देण्यासाठी ईएसआय वैद्यकीय सेवा पायाभूत सुविधांना बळकटी देण्याचे प्रयत्न सातत्याने केले जात आहेत.
इ.एस.आय.सी. च्या लाभार्थ्यांना त्यांच्या निवासस्थानापासून 10 कि.मी.च्या परिघामध्ये इ.एस.आय.सी. वैद्यकीय सेवा पायाभूत सुविधा म्हणजे इ.एस.आय.सी. रुग्णालय, दवाखाना किंवा इन्शुअर्ड मेडिकल प्रॅक्टिशनर  उपलब्ध नसल्यास वैद्यकीय सेवा मिळविण्यातील त्रास कमी करण्यासाठी, आता ईएसआय दवाखाना किंवा रुग्णालयाकडून कोणत्याही रेफरल शिवाय जवळच्या ईएसआयसी प्रविष्ट रुग्णालयाकडून  वैद्यकीय सेवा आता हे लाभार्थी घेऊ शकतात.
अशा भागात वैद्यकीय सेवेचा लाभ घेण्यासाठी, अशा भागातील ईएसआय लाभार्थी ईएसआय ई-पहचान कार्ड/ आधारसह आरोग्य पासबुक/ सरकारतर्फे दिलेले ओळखपत्र जवळ बाळगून ईएसआय प्रविष्ट रुग्णालयात जाऊन अशा रूग्णालयातून ओपीडी सेवांसाठी कॅशलेस वैद्यकीय सल्ला घेऊ शकतात. असे लाभार्थी ओपीडी सल्ल्यानुसार औषधांच्या खरेदीसाठी खर्च केलेल्या रकमेची भरपाई जवळच्या दवाखाना सह शाखा कार्यालय  किंवा डीसीबीओ उपलब्ध नसलेल्या ईएसआयसीच्या क्षेत्रीय कार्यालयातून मिळवू शकतात.
तपासणी किंवारुग्णालयात दाखल होणे आवश्यक असल्यास, ईएसआय प्रविष्ट रूग्णालय इ.एस.आय. मान्यताप्राप्त प्राधिकरणाकडून ऑनलाईन प्रणालीद्वारे 24 तासांच्या आत परवानगी घेईल आणि लाभार्थ्यांना कॅशलेस उपचार देईल. ईएसआयसी मुख्यालयाने जारी केलेल्या मार्गदर्शक सूचनांची प्रत www.esic.nic.in या संकेतस्थळावर उपलब्ध आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
राष्ट्रपती कार्यालय
गोवा विद्यापीठाच्या 34 व्या दीक्षांत समारंभाला राष्ट्रपतींची उपस्थिती
राष्ट्रपती द्रौपदी मुर्मू यांनी आज  राजभवन, गोवा येथे गोवा विद्यापीठाच्या 34 व्या दीक्षांत समारंभाला उपस्थित राहून विद्यार्थ्यांना संबोधित केले.
आजच्या जगात तंत्रज्ञान आणि नवोन्मेष यांची भूमिका महत्त्वाची आहे, असे राष्ट्रपतींनी सांगितले. गोवा विद्यापीठ नवोन्मेषला चालना देत आहे, हे जाणून घेत त्यांनी आनंद व्यक्त केला. आपल्या उच्च शैक्षणिक संस्थांमध्ये कृत्रिम बुद्धिमत्ता आणि डेटा विज्ञान सारख्या क्षेत्रात जागतिक दर्जाची क्षमता विकसित करणे आवश्यक आहे यावर त्यांनी भर दिला. गोवा विद्यापीठ उच्च शिक्षण संचालनालय, गोवा सरकारच्या सहकार्याने 'समग्र शिक्षण आणि आभासी अभिमुखतेसाठी डिजिटल एकात्मिक प्रणाली '’ हा कार्यक्रम राबवत आहे याबद्दल त्यांनी आनंद व्यक्त केला.
गोवा विद्यापीठाच्या परिसरात विविध विभागांचे एकत्रीकरण करून आंतरविद्याशाखीय अभ्यासाला प्रोत्साहन देण्यासाठी विविध विभाग स्थापन करण्यात आले आहेत, असे राष्ट्रपतींनी नमूद केले. राष्ट्रीय शिक्षण धोरणाशी सुसंगत असलेल्या या उपक्रमाबद्दल त्यांनी गोवा विद्यापीठाची प्रशंसा केली. आणि या विद्यापीठात शिक्षण, संशोधन आणि नवोन्मेषाचे केंद्र बनण्याची अफाट क्षमता आहे, असे त्या म्हणाल्या.
गोवा विद्यापीठाने 'उन्नत भारत अभियान' अंतर्गत पाच गावे दत्तक घेतली आहेत त्याविषयी राष्ट्रपतींनी आनंद व्यक्त केला . या अभियानाअंतर्गत या गावांमध्ये शाश्वतता मॉडेलचा अवलंब करून शिंपले आणि मशरूमचे उत्पादन घेतले जाते. विद्यार्थ्यांमध्ये सामाजिक समावेशन आणि पर्यावरण संतुलनाबाबत जागरूकता निर्माण केल्याबद्दल राष्ट्रपतींनी गोवा विद्यापीठाच्या चमूचे कौतुक केले.
विद्यार्थ्यांना संबोधित करताना राष्ट्रपती म्हणाल्या की, दीक्षांत समारंभ हा तुमच्या आयुष्यातील संस्मरणीय क्षण आहे. तुम्ही मिळविलेल्या पदव्या तुम्हाला रोजगार मिळवण्यास किंवा व्यवसाय सुरू करण्यास मदत करतील मात्र एक गुण जो तुम्हाला आयुष्यात खूप पुढे नेऊ शकते तो म्हणजे कधीही हार न मानणे. शिक्षण ही आयुष्यभर चालणारी प्रक्रिया आहे यावर त्यांनी भर दिला. एक निरंतर शिकणारा व्यक्ती संधींचा फायदा घेऊ शकतो तसेच जीवनातील आव्हानांवर मात करू शकतो. आजची तरुणाई 'संकल्प काळ 'मध्ये विकसित भारत घडवेल असे सांगत भारताला अधिक समृद्धीकडे नेण्याचे स्वप्न ते पूर्ण करतील, असा विश्वास राष्ट्रपतींनी व्यक्त केला.
राष्ट्रपतींचे भाषण पाहण्यासाठी कृपया येथे क्लिक करा -
पंतप्रधान कार्यालय
वीर सावरकर यांच्या पुण्यतिथीनिमित्त पंतप्रधानांनी त्यांना श्रद्धांजली वाहिली
पंतप्रधान नरेंद्र मोदी यांनी महान स्वातंत्र्य सैनिक वीर सावरकर यांना त्यांच्या पुण्यतिथीनिमित्त श्रद्धांजली वाहिली आहे.
ट्विट संदेशात पंतप्रधान म्हणाले;
“त्याग आणि तपस्वीतेचे मूर्तिमंत प्रतीक असलेले महान स्वातंत्र्य सैनिक वीर सावरकर यांना त्यांच्या पुण्यतिथीनिमित्त मी सादर नमन करतो. मातृभूमीच्या सेवेत समर्पित केलेले त्यांचे जीवन देशवासियांसाठी सदैव प्रेरणेचा स्रोत बनून राहील.”
पंतप्रधान कार्यालय
इस्रायलचे उपपंतप्रधान आणि संरक्षण मंत्री लेफ्टनंट जनरल.एच.ई  बेंजामिन गँट्झ यांनी पंतप्रधानांची घेतली भेट
नवी दिल्ली, 2 जून 2022
भारताच्या अधिकृत दौऱ्यावर असलेले इस्रायलचे उपपंतप्रधान आणि संरक्षण मंत्री लेफ्टनंट जनरल एच.ई.बेंजामिन गँट्झ यांनी आज पंतप्रधान श्री नरेंद्र मोदी यांची भेट घेतली.
गेल्या काही वर्षांत भारत आणि इस्रायल यांच्यातील संरक्षण सहकार्यामध्ये झालेल्या झपाट्याच्या वाढीचा आढावा दोन्ही नेत्यांनी घेतला.पंतप्रधानांनी यावेळी भारतातील सह-विकास आणि सह-उत्पादनाच्या संधींचा लाभ घेण्याचे आवाहन इस्रायलच्या संरक्षण कंपन्यांना केले.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
रियर ॲडमिरल ए एन प्रमोद यांनी फ्लॅग ऑफिसर कमांडिंग महाराष्ट्र नेव्हल एरिया  म्हणून कार्यभार स्वीकारला
रियर ॲडमिरल संदीप मेहता, व्हीएसएम,, यांनी 28 नोव्हेंबर 2022 रोजी आयएनएस कुंजली परेड मैदानावर आयोजित एका भव्य औपचारिक पथसंचलन सोहळ्यात रियर ॲडमिरल एएन प्रमोद यांच्याकडे महाराष्ट्र नौदल क्षेत्राच्या कमांडिंग फ्लॅग ऑफिसरचा बॅटन सुपूर्द केला.
1 जुलै 1990 रोजी भारतीय नौदलात नियुक्त झालेले रियर ॲडमिरल प्रमोद हे पात्र नौदल हवाई संचालन अधिकारी आणि संचार व इलेक्ट्रॉनिक युद्ध विशेषज्ञ आहेत. ते प्रतिष्ठित नौदल अकादमी, गोवा, संरक्षण सेवा कर्मचारी महाविद्यालय, वेलिंग्टन आणि नेव्हल वॉर कॉलेज, गोवा मधील माजी विद्यार्थी आहेत. त्यांनी आयएनएस अभय, शार्दुल आणि सातपुडा या जहाजांची आणि आयएनएस उत्क्रोश या नौदल हवाई तळाचीही धुरा त्यांनी सांभाळली होती. ते पश्चिमी ताफ्याचे फ्लीट ऑपरेशन्स अधिकारी होते तसेच आयएनए चे डेप्युटी कमांडंट आणि सहाय्यक नौदल प्रमुख  म्हणूनही ते कार्यरत होते.
रियर ऍडमिरल संदीप मेहता यांची नौदल मुख्यालय, नवी दिल्ली येथे कॅरिअर प्रकल्पांचे सहाय्यक प्रमुख आणि युद्धनौका उत्पादन आणि अधिग्रहण सहाय्यक नियंत्रक म्हणून नियुक्ती झाली आहे.
पर्यावरण, वन एवं जलवायु परिवर्तन मंत्रालय
एकदाच वापरता येणाऱ्या, बंदी असलेल्या वस्तूंसाठी पर्यावरणस्नेही पर्यायांविषयी राष्ट्रीय प्रदर्शन आणि स्टार्टअप परिषद 2022
नवी दिल्ली, 26 सप्टेंबर 2022
देशात बंदी घातलेल्या, एकदाच वापरता येणाऱ्या प्लास्टिकला पर्याय देण्यासाठी आणि नवोन्मेष आणि स्टार्टअप परिसंस्थेला पर्यावरणस्नेही पर्यायांना प्रोत्साहन देण्यासाठी प्रथम उपक्रमांपैकी एक म्हणून, बंदी घातलेल्या एकदाच वापरता येणाऱ्या प्लास्टिक वस्तूंच्या पर्यायांवर राष्ट्रीय प्रदर्शन आणि स्टार्टअप्स परिषद -2022 चे आज चेन्नईमधील चेन्नई ट्रेड सेंटर येथे उद्घाटन करण्यात आले. तमिळनाडू सरकारचे पर्यावरण, हवामान बदल, युवक कल्याण आणि क्रीडा विकास मंत्री शिव व्ही मय्यानाथन यावेळी उपस्थित होते.
प्रदर्शन आणि स्टार्टअप्स परिषद -2022 च्या उदघाटनावेळी भारत सरकारचे केंद्रीय पर्यावरण, वने आणि हवामान बदल मंत्री भूपेंद्र यादव यांचा दृक-श्राव्य संदेश दाखवण्यात आला. भारत सरकारच्या पर्यावरण, वन आणि हवामान बदल मंत्रालय आणि तामिळनाडू सरकार यांनी संयुक्तरित्या प्रदर्शन आणि स्टार्टअप परिषदेचे आयोजन केले आहे.
केंद्रीय पर्यावरण मंत्री भूपेंद्र यादव यांनी आपल्या संदेशात असे अधोरेखित केले की, संसाधनांच्या जाणीवपूर्वक वापराच्या जागी अविवेकी वापरामुळे खराब आणि व्यवस्थापन न केलेला प्लास्टिक कचरा आढळतो. या समस्येचे निराकरण करण्यासाठी ताग, आणि बांबू यांसारख्या पर्यावरणपूरक पर्यायांचा अवलंब करणे आणि पर्यावरणाच्या दृष्टीने जागरूक जीवनशैलीकडे वाटचाल करणे आवश्यक आहे.
पर्यावरण पूरक पर्याय घेऊन देशभरातील 150 हून अधिक उत्पादक या प्रदर्शनात सहभागी होत आहेत. पर्यावरणस्नेही पर्यायांमध्ये काथ्या, उसाची चिपाडे, तांदूळ आणि गव्हाचा कोंडा, वनस्पती आणि शेतीचे अवशेष, केळी आणि सुपारीची पाने, ताग आणि कापड यासारख्या नैसर्गिक तंतूपासून बनवलेल्या वस्तूंचा समावेश आहे. हे राष्ट्रीय प्रदर्शन नागरिक, शालेय आणि महाविद्यालयीन विद्यार्थी, उद्योजक आणि बंदी घातलेल्या एकदा वापरायच्या प्लास्टिकच्या वस्तूंना पर्यावरणपूरक पर्याय देणाऱ्या उत्पादकांसाठी खुले आहे. हे प्रदर्शन आणि स्टार्टअप्स परिषद पर्यावरणस्नेही पर्यायांच्या उपलब्धतेबद्दल मोठ्या प्रमाणावर जागरूकता पसरवेल आणि स्टार्टअप्सना त्यांचे उपाय वाढवण्यासाठी एक मंच प्रदान करेल.
राज्य सरकारे, राज्य प्रदूषण नियंत्रण मंडळे, संबंधित केंद्रीय मंत्रालये, वित्तीय संस्था आणि बँकांचे प्रतिनिधी या प्रदर्शनात सहभागी होत आहेत. या प्रदर्शनासोबतच, एकदा वापरायच्या प्लास्टिकला पर्याय आणि हवेच्या गुणवत्ता व्यवस्थापनाच्या क्षेत्रात काम करणाऱ्या स्टार्टअप्सची परिषदही आयोजित करण्यात आली आहे. एक्स्पो सह आयोजित. स्टार्टअप्सची परिषद नवोन्मेषक आणि संस्था आणि देशातील स्टार्टअप परिसंस्थेला समर्थन देणारे सरकारी विभाग यांच्यात विचार विनिमय करण्यासाठी एक व्यासपीठ प्रदान करेल. सागरी प्लास्टिक कचरा - समस्या, आव्हाने आणि पुढे जाण्याचा मार्ग आणि पर्यावरणस्नेही पर्यायांचे उत्पादन या विषयावरील सत्रांचेही आयोजन करण्यात आले आहे.S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
नौवहन मंत्रालय
वॉटरटॅक्सी आणि रोपॅक्स-फेरी सेवा आता मुंबईच्या वाहतूकीचा भाग बनणार
वॉटरटॅक्सीसाठी बारा व रोपॅक्स-फेरी सेवेचे चार नवे मार्ग लवकरच सुरू होणार
नवी दिल्ली, 7 एप्रिल 2021
मुंबईसाठीच्या शहरी जलमार्ग वाहतूक प्रकल्पांचा आढावा घेण्यासाठी बंदरे नौवहन आणि जलमार्ग मंत्रालयाचे राज्यमंत्री मनसुख मांडविय यांनी एक बैठक घेतली. मंत्रालयाचे वरिष्ठ अधिकारी मुंबई पोर्टचे अध्यक्ष आणि महाराष्ट्र सागरी प्राधिकरणाचे अधिकारी तसेच इतर संबंधीत या बैठकीला उपस्थित होते.
मुंबई शहराच्या रस्त्यांवरील ओसंडून वाहणाऱ्या वाहतूकीचे ओझे कमी करण्यासाठी तसेच पर्यावरण स्नेही जलमार्ग वाहतुकीला चालना देण्यासाठी रोपॅक्स फेरी सेवेचे चार नवे मार्ग तसेच वॉटर टॅक्सीचे बारा नवे मार्ग, डिसेंबर 2021 पर्यंत कार्यान्वित करण्याची योजना आहे.
सध्या भाऊचा धक्का ते मांडवा  या व्यवस्थित सुरू असलेल्या रोपॅक्स सेवेमुळे रस्ते मार्गाने होणारा एकशे दहा किलोमीटरचा प्रवास जलमार्गाने 18 किलोमीटर एवढा कमी झाला आहे. त्यामुळे दैनंदिन प्रवाशांचा दररोजचा तीन ते चार तासाचा प्रवासाचा वेळही एक तासापर्यंत कमी झाला आहे. या फेरी सेवेचे प्रचंड फायदे बघता मुंबईतील विविध मार्गांवर अशाच प्रकारच्या सेवा कार्यान्वित करण्याची योजना आहे.
|
|
Origin
|
|
Destination
|
|
Distance by Waterways

|
|
Distance by Road

|
|
ROPAX Terminal

|
|
Nerul

|
|
24 km

|
|
34 Km

|
|
ROPAX Terminal

|
|
Kashid

|
|
60 km

|
|
134 Km

|
|
ROPAX Terminal

|
|
Mora

|
|
10 Km

|
|
60 Km

|
|
Karanja
|
|
Rewas

|
|
3 Km

|
|
70 Km

|
|
Origin
|
|
Destination
|
|
Distance by Waterways
 Max @30kms
|
|
Distance by Road

Min Time
|
|
Domestic Cruise Terminal 
|
|
Nerul
|
|
19 km

|
|
34 km

|
|
DCT
|
|
Belapur
|
|
20 km

|
|
40 km

|
|
DCT
|
|
Vashi
|
|
23 km

|
|
28 km

|
|
DCT
|
|
Airoli
|
|
34 km

|
|
34 km

|
|
DCT
|
|
Rewas

|
|
18 Km

|
|
110 km

|
|
DCT
|
|
Karanja

|
|
- Km

|
|
70 km

|
|
DCT
|
|
Dharamtar

|
|
40 km

|
|
83 km

|
|
Domestic Cruise Terminal 
|
|
KanhojiAngre Island
|
|
19 km

|
|
|
|
Belapur
|
|
Thane
|
|
25 km

|
|
25km

|
|
Belapur
|
|
Gateway of India
|
|
23 km

|
|
38 km

|
|
Vashi
|
|
Thane
|
|
12 km

|
|
20 km

|
|
Vashi
|
|
Gateway of India
|
|
25 km

|
|
28 km

हे नवीन मार्ग पुढील प्रमाणे
कार्यान्वित होणार असलेले रोपॅक्स फेरीचे चार नवे मार्ग आणि वॉटर टॅक्सीचे बारा नवे मार्ग हे मुंबईतील दैनंदिन प्रवासासाठी अत्यंत उपयुक्त ठरतील. या मार्गामुळे प्रदूषणविरहित, शांत आणि प्रवासाच्या वेळेत बचत करणारा पर्याय उपलब्ध होईल. त्याचप्रमाणे प्रवासाचा खर्च आणि कार्बन पदचिन्हेही लक्षणीयरित्या कमी होतील. मुंबई शहरातील वाढते पर्यटक आणि प्रवासी यांच्या प्रवासाच्या गरजा पुऱ्या करण्याच्या दृष्टीनेसुद्धा ही मोठी उपयुक्त बाब असेल.
नवीन जलमार्ग वाहतूक कार्यान्वित करण्याची योजना म्हणजे जलमार्गाचा यथासांग उपयोग करून त्यांना देशाच्या आर्थिक विकासात सहभागी करून घेणे या पंतप्रधान नरेंद्र मोदींच्या दूरदृष्टीच्या सहाय्याने टाकलेले नवीन पाऊल आहे, असे बंदरे नौवहन आणि जलमार्ग मंत्रालयाचे राज्यमंत्री मनसुख मांडवीय यांनी यावेळी सांगितले. आता नवीन संधींची दारे उघडतील तसेच अशा रोपॅक्स व वॉटर टॅक्सी सेवांचे नवीन जाळे विविध सागरी राज्यांमध्ये उभारता येईल असेही त्यांनी यावेळी सांगितले
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 256
रस्ते वाहतूक आणि महामार्ग मंत्रालय
मोटार वाहन कायदा 1988 व केंद्रीय मोटार वाहन अधिनियम 1989 यांच्याशी संबधित कागदपत्रांच्या वैधतेला 31 ऑक्टोबर 2021 पर्यंत मुदतवाढ
नवी दिल्ली, 30 सप्टेंबर 2021
मोटार वाहन कायदा 1988 आणि केंद्रीय मोटार वाहन अधिनियम 1989 यांच्याशी संबधीत कागदपत्रांच्या वैधतेला मुदतवाढ देण्यासंबधी अधिसूचना 30 मार्च, 2020, 9 जून 2020 , 24 ऑगस्ट 2020, 27 डिसेंबर 2020 ,26 मार्च 2021 and 17 जून 2021 रोजी केंद्रीय रस्ते वाहतूक व महामार्ग मंत्रालयाने जारी केल्या होत्या. या अधिसूचनांनुसार फिटनेस वैधता, सर्व प्रकारचे परवाने, वाहन चालन परवाना, नोंदणी किंवा इतर संबधित कागदपत्रे यांची वैधता 30 सप्टेंबर 2021 पर्यंत कायम राखली गेली होती.
कोविड 19 चा प्रसार रोखण्याची आवश्यकता लक्षात घेऊन, वरील सर्व कागदपत्रांची वैधता 31 ऑक्टोबर 2021 पर्यंत कायम राखण्याची सूचना करण्यात आली आहे. यामध्ये 1 फेब्रुवारी 2020 पासून वैधता संपलेल्या सर्व कागदपत्रांना तसेच 31 ऑक्टोबर 2021 पर्यंत वैधता संपत आलेल्या सर्व कागदपत्रांना ही अधिसूचना लागू आहे. अंमलबजावणी अधिकाऱ्यांनी अश्या कागदपत्रांना 31 ऑक्टोबर 2021 वैध मानावे अशी सूचना केली आहे. यामुळे नागरिकांना सामाजिक अंतराचे नियम पाळत वाहतूकसंबधित सेवा मिळवण्यास मदत होईल.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 452